Liviya səhrası

Liviya səhrası () —  Şimali Afrikada, Saxaranın şimal-şərqində yerləşən səhra.

 Coğrafi yerləşməsi və təbii xüsusiyyətləri 
Liviyanın səhrasının sahəsi 2 milyon km² təşkil edir. Qərbdən Əl-Haruc-əl-Asvad massivi, cənub-şərqdə Tibesti öndağlığı və Ennedi platosu, şərqdən isə Nil çayı ilə əhatələnir. Liviyanın şərqi, Misirin qərbi və Sudanın şimalını əhatə edir. Səhra okean və materik qabığı üzərində yerləşir. Şimalı düzənlik düzənlikdir və dyunlarla örtülüdür. Dyunların uzunluğu 650 km, hündürlüyü 300 metrdir. Şimal-şərində çökəkliklər yerləşir. Afrikanın ən çökək hissəsi 133 metr olan Kattar çökəkliyidir. Bəzi hissələrdə qrunt suları səthə çıxaraq El-Fayn, Dahla, Harqa, Kufra, Farafra və digər vahələrini əmələ gətirir. Səhranın əsas hissəsi tropik, şimalı isə subtropikdir. Yanvar ayının orta temoeraturu 12-18 °C, iyul ayının isə 28 — 35 °C arasında dəyişir. Orta illik temperatur 15 — 16 °C təşkil edir. İllik yağıntının miqdarı 100 mm, bəzi hissələrdə isə 25 mm-dir. Bəzən isə illərlə yağıntı yağmır.

Vaxtı ilə ərazi savanna, bəlkə də tropik meşələrlə örtülü olmuşdur. Səhranın əsasən sakinləri kərtənkələ və ilanlardan ibarətdir. Bitkilər aləmi:acılıqotu, səhra akasiyası, yulğun, yovşan və s.

 Əhalisi və təsərrüfatı 
Səhra əhalisinin böyük hissəsini liviyalılar və berberlər (mozabitlət, tuareqlər) təşkil edir. Əhali əsasən vahələrdə yaşayırlar. Vahələrdə xurma palması, ərik və  naringi bitkiləri əkilir. Səhrada insanlar maldarlığın müxtəlif sahələri inkişaf etdirilir (qoyun, keçi, dəvə). Son zamanların illərlə sürən quraqlığı təsərrüfata ağır zərbə vurur. Bahariyə vahəsində dəmir filizi ehtiyatı vardır. Səhradan Mərkəzi Afrikadan Aralıq dənizinə gedən karvan yolunun üzərində yerləşir.

 Maraqlı fakt 
 13 sentyabr 1922 ildə Əl-Əziziyə şəhərində (Liviya səhrasının şimal-qərbində) dünyanın kölgədə ən isti havası qeydə alınmışdır. Havanın temperaturu 57,7 °C (136 °F) təşkil etmişdir«Global Measured Extremes of Temperature and Precipitation»  National Climatic Data Center, United States National Oceanic and Atmospheric Administration (NOAA), accessed 3 December 2008.«What is the highest temperature recorded on Earth, and what’s a reasonable upper limit on the Earth’s temperature?»  Goddard Space Flight Center, National Aeronautics and Space Administration (NASA), accessed 6 September 2009
 Liviya səhrasında gizli şəkildə Liviyanın keçmiş dövlət başçısı Müəmmar Qəddafi dəfn edilmişdir.

 İstinadlar 

Kateqoriya:Misir səhraları
Kateqoriya:Liviya səhraları
Kateqoriya:Sudan səhraları
Kateqoriya:Sahara